170 युवाओं ने किया रक्तदान
एकप्रयास जोधपुर समूह की ओर से रविवार को बाबा रामदेव मंदिर जीनगर न्याति नोहरा में रक्तदान शिविर आयोजित किया गया।
समूह के प्रतिनिधि सुनील कुमार सांखला रोशन चितारा ने बताया कि शिविर में 103 युवाओं ने रक्तदान किया। महिलाओं ने भी रक्तदान करने में उत्साह दिखाया। इस मौके पर आशीष चौहान, दलपत डाबी, मुकेश चौहान, कमलकिशोर, जितेंद्र, राकेश, विनोद, डूंगर, मयंक सहित अन्य लोग मौजूद थे।
इसी तरह, रॉयल फ्रेंड्स क्लब की ओर से रविवार को माता का थान रोड स्थित परिहार गार्डन में रक्तदान शिविर आयोजित किया गया। आयोजन समिति के मुकेश नायर ने बताया कि राणाराम माली, दयालसिंह, आशुतोष शर्मा चैनसिंह ने रक्तदान कर शिविर की शुरुआत की। इस अवसर पर 67 लोगों ने रक्तदान किया। शिविर में राकेश लोहार, मुरली पटेल, सुदर्शन, कृष्णासिंह, गुमानसिंह, रवि शर्मा आदि ने योगदान दिया।
एक प्रयास जोधपुर समूह के कार्यकर्ताओं ने रक्तदान किया।
hin_Deva awa_Deva hin_Deva hin_Deva hin_Deva